text: Midnats-røver slog til mod Esbjerg-hotel og truede med kniv
  20 januar 2017 kl. 05.30
  Fredag var kun tre minutter gammel, da en røver trængte ind i receptionen på Cabinn Hotel i Skolegade i Esbjerg og med en kniv truede en af hotellets ansatte til at udlevere et mindre kontantbeløb.
  Røveren  flygtede til fods ned mod Banegårdspladsen, hvor politiet mener, at han muligvis har taget en taxa.
  - Vi har kontakt til Esbjerg Taxa for at få kontakt til den chauffør, der muligvis har kørt med røveren, siger vagtchef Mads Leervad Dammark fra Syd og Sønderjyllands Politi til TV SYD fredag morgen. 
  Røveriet blev optaget af hotellets videokamera.
  - Her kan vi se, at manden var iført en mørk Canada Goose jakke og bar en mørk Flexit kasket. Han er omkring 175 cm. høj og dansk, siger vagtchef Mads Leervad Dammark.
  2/2 Løb ad Skolegade mod Jernbanegade. Sign.: Dansk, ca. 175, iført mørk jakke og sort cap og bar en rygsæk. Ring 114 med oplysn. #politidk
  
  1/2 Røveri mod hotel Cab Inn Skolegade i Esbjerg. En mand truede receptionisten med kniv til udlevering af kontanter. #politidk
  
  